เนื่องจากเดือน ก.ค หนูไม่เป็นประจำเดือนค่ะ เลยกินยาคุมแผงต่อมาเลยค่ะพอมาถึงเดือนนี้หนูเลยเป็นประจำเดือนช่วง 13-18ค่ะ จากนั้นหนูก็กินยาคุมแผงใหม่กินมาพึ่งถึงเม็ดที่10ก็มีเลือดออกมาอีกเลยไม่แน่ใจว่าเป็นประจำเดือนหรือป่าว เลยอยากถามว่ายาคุมแผงนี้ควรกินต่อหรือหยุดกิน แล้วก็อยากว่ามันใช่เลือดประจำเดือนหรือป่าวมาก็ไม่ค่อยเยอะเท่าไหร่ค่ะ
สวัสดีค่ะ หากได้ทานยาคุมกำเนิดทุกวัน ไม่มีวันที่ลืมทานยา การมีเลือดออกในระหว่างที่ทานยาคุมกำเนิด น่าจะเกิดจากผลข้างเคียงของยา ที่ทำให้เกิดเลือดออกกะปริดกะปรอยได้ โดยเฉพาะยาคุมกำเนิดชนิดที่มีฮอร์โมนต่ำดังนั้น หากเลือดที่ออกมีปริมาณไม่มาก และไม่มีอาการปวดท้องน้อยรุนแรง แนะนำให้ทานยาคุมกำเนิดต่อไปได้ และเมื่อทานยาครบและมีประจำเดือนมา ก็ถือว่าเป็นปกติดีค่ะแต่หากเลือดที่ออกมีปริมาณมาก หรือมีปวดท้องน้อยรุนแรง อาจเกิดจากมีความผิดปกติก่อนที่จะเริ่มทานยาคุมกำเนิด เช่น เกิดการตั้งครรภ์มาก่อนแล้ว และเกิดภาวะแท้งขึ้น หรือมีความผิดปกติของมดลูกต่างๆ เช่น มีเยื่อบุโพรงมดลูกหนาตัวผิดปกติ มะเร็งปากมดลูก เป็นต้น ซึ่งหากเป็นเช่นนี้ ควรหยุดทานยาคุมกำเนิดไปก่อนและไปพบแพทย์เพื่อตรวจค่ะ